polyglot-tagger/wikipedia-language-snippets-filtered huggingface dataset:
సమాజానికి సంబంధించిన రెండవ సూత్రం ఇది. కొంతమంది దీనిని జ్ఞాని ఐదవ శీల లక్షణం అన్నారు. పరస్పరతా సూత్రాన్ని అనుసరించి, ఇతరులతో నీ సంబంధాలలో నీవు కాపట్యంతో ప్రవర్తిస్తే, అతడూ నీ యెడల అలాగే ప్రవర్తిస్తాడు. అతడు నీ యెడల కృత్రిమంగా కాపట్యంతో ప్రవర్తించడం నీకు సమ్మతం కాదు కనుక, నీవు ఇతరుల యెడ నిష్కాపట్యంతో ప్రవర్తించాలి. నీవు నిష్కాపట్యాన్ని నటిస్తే, అటువంటి నటనే నీకు ఎదురవుతుంది. మోసం మోసాన్ని, అపనమ్మకం అపనమ్మకాన్ని, భయం భయాన్ని తిరిగి ఇస్తాయి. ఈ పరిస్థితి ఏ మాత్రం మంచిది కాదని నీవు తెలుసుకుంటావు కనుక నిష్కాపట్యంగ ఉండడం "యి"లో భాగం ఇతరులతో "యి"ని అనుసరించడమే మంచిది.
సామాజిక జీవులందరికీ పరస్పరతా సూత్రం ఆవశ్యం అని ప్రతిపాదించడం ద్వారా ఇతడు లౌడ్జు కంటే ఒక మెట్టు పైకి వెళ్లాడు. లౌడ్జుకు సంఘం అంటే పడదు. సంఘంలో నివసిస్తే మనిషి మీద మనిషి ఒత్తిడి తప్పకుండ పడుతుంది. ఆ మేరకు అతడి ప్రవర్తన కృత్రిమ మవుతుంది. అందుకని లౌడ్జు ఎవరికి వారిని ఎవరి ప్రవృత్తుల కనుగుణంగా వారిని ఇతరులకు దూరంగా ఉండమన్నాడు. పెద్ద పెద్ద కుటుంబాలలో, గోత్రాలలో, తెగలలో, జాతులలో, జీవించడం లోని ఆవశ్యకతను, సహజత్వాన్ని, దానితో పాటు ఒకరి మీద ఒకరిని రుద్దడాన్ని సహజమని గుర్తించారు. ఇతర సహజ, ఆవశ్యక సూత్రాలెంత సహజాలో అంతే సహజమైంది ఈ మానవ ప్రకృతి పరస్పరతా సూత్రం గూడ.
"యి" అనేది ఆయా వస్తువులలో తమ స్వభావానుసారం ప్రవర్తించే విధానం. ఇది అత్యంత ఉత్తమ విధానం. ఎందుకంటే ప్రకృతి, మానవ ప్రకృతి మంచివి కదా. లౌడ్జు, కన్ఫ్యూషియస్ ల ప్రకారం "యి" అర్థం చేసుకోనివాడు జ్ఞానికాదు. ఎందుకంటే ప్రపంచంలోని ప్రతి వస్తువుకు స్వావలంబమైన, స్వయం పూరకమైన ప్రకృతి ఇవ్వబడింది. దీనిని మెరుగు పరచాలనుకోవడం వెర్రితనం. ఈ విషయం తెలియని వారికి ప్రపంచం ఎలా అర్థమవుతుంది?
కన్ఫ్యూషియస్ నాటి సమాజంలోని ఆచార వ్యవహారాలను పరిశీలించి వాటికి సాధారణీకరణం చేయటం ద్వారా నీతి తత్వాన్ని రూపొందించాడు. అలాగే అతనికి మానవ స్వభావం మీద ఒక సామాన్య సిద్ధాంతం ఉంది. ఇది లౌడ్జుకు పరిపూరకం. ఈ రెండు సిద్ధాంతాలను పరిశీలిస్తే, అవి మొత్తం తత్వ చరిత్రలోనే ప్రగాఢమైనవని, పరిపూర్ణమైనవని తేలుతుంది. ఆదర్శ మానవుని గురించి ఇతడు చెప్పిన లక్షణాలను పరిశీలిస్తె అతడి తత్వాన్ని మనం పరిశీలించినట్లే.
ఈ సూత్రం విశ్వవ్యాప్తం. ఎందుకంటే విశ్వంలో ప్రతి పనికి ఆరంభం , పూర్తి కావడము లు ఉంటాయి. అస్తిత్వం లోకి రావడం కనుక, అస్తిత్వంలోనికి రావటం మంచిది. అస్తిత్వంలో నుంచి కాలం తీరిన తరువాత వెళ్ళడం సహజం కనుక అస్తిత్వంలో నుంచి వెళ్లటం మంచిది. ఈ పరస్పరతా ప్రవర్తనను నిరోధించటం వెర్రితనం.
కన్ఫ్యూషియస్ మతం అనబడునది అతని పర్యటనల, అనుభవముల, ప్రాచీన జ్ఞానాన్ని ప్రచారం చేయడం ద్వారా ఏర్పడినది, లౌడ్జును అసలు విమతస్తుడు అంటారు. వీరికి అసలు మతమే లేదని చెబుతారు. ఏది ఏమైనా అతని పేరుతో ఒక మతం ఉంది. ఒక తత్వం ఉంది. అతడు ఒక గొప్ప ఆలోచనాపరుడు. ఇతడి మతం చైనీయుల తత్వానికి ఒక వ్యాఖ్యానం.
ఆదర్శ మానవుని కొన్నిసార్లు ఋషి అని పిలుస్తారు. ఇతడినే జ్ఞాని అంటారు. అయితే ఈ జ్ఞాని స్థాయికి ఏ మనిషి ఎదగలేడు. అయితేనేం అతడు ఆదర్శంగా ఉంటాడు. అతడిని ఆదర్శంగా ఉంచుకొని ప్రతి మానవుడు ఎదగ ప్రయత్నించవచ్చు. ఈ ఆదర్శ మానవునికి నాలుగు శీల లక్షణాలున్నాయి. అవి "యి", "జెన్" "లి" "చిహ్"
జెన్ అంటే హితేచ్ఛ అంటే "యి" ప్రకారం నడుచుకోవడం. "యి" ప్రకారం నడుచుకోవడం మంచిది కదా అంటే ఎవరి స్వభావం ప్రకారం వారు నడుచుకొంటుంటే వారి నడకతో జోక్యం చేసుకోకుండ ఉండటం, అంటే ఆ వ్యక్తిని మనం యథా తధంగా అంగీకరించడం.
వేరు వేరు జనాలకు, తండ్రి దయకోసం పోటీ పడే అసూయాగ్రస్తులైన అన్నదమ్ములకు, రాజులకు - ప్రజలకు మధ్య సంబంధాలకు గూడ ఈ పరస్పరతా సూత్రం వర్తిస్తుందా?
శిష్యులు ఇలాంటి ప్రశ్నలడిగినప్పుడు ఈ సూత్రాన్నే పెంచి అన్ని రకాల సంబంధాలకు అనుప్రయుక్తం చేసినట్లు తెలుస్తుంది.
ఏదివున్నంత మాత్రంచేత కావ్యానికి కావ్యత్వం సిద్ధిస్తుందో, ఏదిలేకుండా ఇతరాలు ఎన్ని ఉన్నా కావ్యానికి కావ్యత్వం సిద్ధింపదో అదే కావ్యాత్మ.భారతీయ అలంకారికులు కావ్యాన్ని కాంతతో పోల్చారు.కావ్యాంగాలైన రసం, అలంకారం, ధ్వని, గుణము. మొదలగువాటిలో కావ్యాత్మ స్థానీయం ఏది . అనే విషయంలో భారతీయ అలంకారికుల భిన్నాభిప్రాయాలు చోటుచేసుకున్నాయి.కావ్యాత్మ గురించి భారతీయ అలంకారికులు వి విధ సిద్ధాంతాలు వ్యక్తం చేసారు.వీటికి భారతీయ అల్న్కారికుల దృక్పథాలుఅని అంటారు.
దండి: దండి 6వ శతాబ్దానికి చెందినవాడు.కావ్యానికి ఆత్మా గుణం అని ఇతని భావన.మొదటగా గుణాల్ని వివరించినవాడు భరతుడు.ఐతే గుణసిద్ధాంత స్థాపకుడు దండి.అలంకారాలు బాహ్య సౌందర్య హేతువులని, గుణాలు అంతః సౌందర్య హేతువులని దండి పేర్కొన్నాడు.శరీరం తావదిష్టార్త వ్యవచ్చిన్నా పదావలీ అనగా రమణీయార్థ భూషితమైన శబ్దమే కావ్యం అని దండి అభిప్రాయం.
సాహిత్య విమర్శ అనే ఆలోచన ఆధునికమైనది.ప్రాచీన భారతీయ అలంకారికులు విమర్శ అనే పదాన్ని ఈ ఈ ఆలోచనలో వాడలేదు.అలంకారికులు విమర్శ అనే పదానికి బదులు లక్షణ అనే పదాన్ని వాడారు.భాషాలక్షణాలని వ్యాకరణం నిరూపించినట్లే కావ్యలక్షణాలని అలంకారశాస్త్రం నిరూపిస్తుంది.
భరతుడు: భరతుని దృష్టిలో కావ్యం అంటే రూపకమే. ఇతివృత్తంతు నాట్యష్య శరీరం పరికీర్తితం అనగా కావ్యంలో ఇతివృత్తం శరీరం.ఇతడు రసప్రాముఖ్యాన్ని మాత్రం అంగీకరించాడు.విభావానుభావ వ్యభిచారి సమ్యొగాద్రసనిశ్పత్తిః అని రస సూత్రాన్ని భారతాడు నిర్వచించాడు.
వామనుడు: వామనుడు 9వ శతాబ్దానికి చెందినవాడు.రీతిరాత్మా కావ్యస్య విశిష్టా పదరచనా రేతిః విశేషో గుణాత్మా అనగా కావ్యానికి రీతి ఆత్మ.విశిష్టమైన పదరచనమే రీతి.గుణాలతో కూడివుండడమే విశేషం అని చెప్పాడు.
భామహుడు: శబ్దార్దౌ సహితౌ కావ్యం అనగా భామహుడి మతంలో శబ్దార్ధాలు రెండూ కావ్యశరీరం.భరతుడు దృశ్యకావ్యానికి రసం ప్రధానం అని చెప్పితే, భామహుడు శ్రవ్యకావ్యానికి అలంకారమే ప్రధానం అని చెప్పాడు.
రైడ్ పోర్టోలా జూనియర్ హై స్కూలులోను, తరువాత బర్మింగ్‌హామ్ హైస్కూల్‌ లోనూ చదివింది. లాస్ ఏంజిల్స్‌లోని ప్రైవేట్ వెస్ట్‌లేక్ స్కూల్ ఫర్ గర్ల్స్ నుండి స్కాలర్‌షిప్పుతో పట్టభద్రురాలైంది. సైన్స్ పట్ల ఆసక్తి గల రైడ్, జాతీయ స్థాయిలో టెన్నిస్ క్రీడాకారిణి కూడా. రైడ్ మూడు సెమిస్టర్ల కోసం స్వార్త్‌మోర్ కాలేజీలో చదివి, లాస్ ఏంజిల్స్‌లోని కాలిఫోర్నియా విశ్వవిద్యాలయంలో ఫిజిక్స్ కోర్సు చదివింది. ఆపై స్టాన్ఫోర్డ్ విశ్వవిద్యాలయంలో జూనియర్‌గా ప్రవేశించింది. ఇంగ్లీషు, భౌతిక శాస్త్రాల్లో బ్యాచిలర్ డిగ్రీ పొందింది. స్టాన్ఫోర్డ్‌లో 1975 లో మాస్టర్స్ డిగ్రీ పొందింది. ఇంటర్స్టెల్లార్ మాధ్యమంతో ఎక్స్-కిరణాల పరస్పర చర్యపై పరిశోధన చేస్తూ1978 లో భౌతికశాస్త్రంలో పిహెచ్డి సంపాదించింది. ఆస్ట్రోఫిజిక్స్, ఫ్రీ ఎలక్ట్రాన్ లేజర్స్ ఆమె అధ్యయన క్షేత్రాలు.
శాలీ క్రిస్టెన్ రైడ్ అమెరికన్ వ్యోమగామి, భౌతిక శాస్త్రవేత్త. లాస్ ఏంజిల్స్‌లో జన్మించిన ఆమె 1978 లో నాసాలో చేరి 1983 లో అంతరిక్షంలోకి వెళ్ళిన తొలి అమెరికన్ మహిళగా అవతరించింది. యుఎస్ఎస్ఆర్ కాస్మోనాట్లైన వాలెంతినా తెరిష్కోవా , స్వెత్లానా సావిట్స్కయా తరువాత అంతరిక్షంలోకి వెళ్ళిన మూడవ మహిళ, రైడ్. ఆమె 32 ఏళ్ళ వయసులో అంతరిక్షం లోకి వెళ్ళింది. అంతరిక్షంలోకి వెళ్ళిన అతి పిన్న వయస్కులైన అమెరికన్ వ్యోమగామి, రైడ్. ఆర్బిటర్ ఛాలెంజర్‌లో రెండుసార్లు ఎగిరిన తరువాత, ఆమె 1987 లో నాసా నుండి తప్పుకుంది.
1978 లో నాసా వ్యోమగామి గ్రూప్ 8 లో భాగంగా రైడ్‌ను వ్యోమగామిగా ఎంపిక చేశారు. మహిళలను ఎంపిక చేసిన మొట్టమొదటి తరగతి అది. స్టాన్ఫోర్డ్ విద్యార్థుల పత్రికలో ఒక ప్రకటన చూసిన ఆమె దరఖాస్తు చేసుకుంది. మొత్తం 8000 దరఖాస్తులు రాగా ఎంపికైన 35 మందిలో ఆమె ఒకరు. 1979 లో శిక్షణ పొందిన తరువాత, మిషన్ స్పెషలిస్ట్‌గా పనిచేయడానికి అర్హత సాధించిన ఆమె రెండవ, మూడవ అంతరిక్ష నౌక విమానాలకు గ్రౌండ్-బేస్డ్ క్యాప్సూల్ కమ్యూనికేటరు గా పనిచేసింది. స్పేస్ షటిల్ యొక్క " కెనడార్మ్ " రోబోట్ ఆర్మ్‌ను అభివృద్ధి చేయడంలో ఆమె సహాయపడింది.
రైడ్ రెండు సంవత్సరాలు స్టాన్ఫోర్డ్ విశ్వవిద్యాలయం యొక్క ఇంటర్నేషనల్ సెక్యూరిటీ అండ్ ఆర్మ్స్ కంట్రోల్ లో పనిచేసింది. తరువాత కాలిఫోర్నియా విశ్వవిద్యాలయం, శాన్ డియాగోలో భౌతికశాస్త్ర ప్రొఫెసర్ గా పనిచేసింది. ప్రధానంగా నాన్ లీనియర్ ఆప్టిక్స్, థామ్సన్ స్కాటరింగ్ పై ఆమె పరిశోధన చేసింది. ఛాలెంజర్, కొలంబియా అంతరిక్ష నౌక విపత్తులను పరిశోధించిన కమిటీలలో ఆమె పనిచేసింది. ఈ రెండింటి లోనూ పాల్గొన్న ఏకైక వ్యక్తి, ఆమె. ప్యాంక్రియాటిక్ క్యాన్సర్‌తో 2012 జూలై 23 న రైడ్ మరణించింది.
1983 జూన్ 18 న స్పేస్ షటిల్ ఛాలెంజర్‌లో ఆమె అంతరిక్షం లోకి వెళ్ళింది. అంతరిక్షంలో ప్రయాణించిన మొట్టమొదటి అమెరికన్ మహిళగా అవతరించింది. రెండు కమ్యూనికేషన్ ఉపగ్రహాలను, మొదటి షటిల్ ప్యాలెట్ ఉపగ్రహాన్నీ మోహరించడం, కార్గో బేలో ప్రయోగాలు చేయడం, ఉపగ్రహాన్ని పరీక్షించడం ఈ మిషన్ యొక్క ఉద్దేశం. -1 ను విజయవంతంగా మోహరించి, ప్రయోగాలు చేయించి, తరువాత వెనక్కి తీసుకుకొని తిరిగి భూమికి తీసుకువచ్చారు.
డేల్ బర్డెల్ రైడ్, కరోల్ జాయిస్ రైడ్ ల తొలి సంతానమైన శాలీ రైడ్ లాస్ ఏంజిల్స్‌లో జన్మించింది. ఆమెకు ఒక తోబుట్టువు, కరెన్ "బేర్" రైడ్, ప్రెస్బైటేరియన్ మంత్రి. తల్లిదండ్రులు ఇద్దరూ ప్రెస్బిటేరియన్ చర్చిలో పెద్దలు. నార్వేజియన్ సంతతికి చెందిన రైడ్ తల్లి, మహిళల సంస్కరణ కేంద్రంలో స్వచ్ఛంద సలహాదారుగా పనిచేసింది. ఆమె తండ్రి శాంటా మోనికా కాలేజీలో పొలిటికల్ సైన్స్ ప్రొఫెసర్.
ఆమె మహిళ కావడంతో మీడియా దృష్టి ఆమెపై పడింది. ఆమె మొట్టమొదటి అంతరిక్ష ప్రయాణానికి ముందు జరిగిన విలేకరుల సమావేశంలో ఆమెను, "ఫ్లైట్ మీ పునరుత్పత్తి అవయవాలను ప్రభావితం చేస్తుందా?", "ఉద్యోగంలో ఏదైనా పొరపాటు జరిగితే మీరు ఏడుస్తారా?" వంటి ప్రశ్నలు అడిగారు. ఆమె మాత్రం, వాటిని పట్టించుకోలేదు. మిషన్ యొక్క చారిత్రక ప్రాముఖ్యత ఉన్నప్పటికీ, రైడ్ తనను తాను ఒక వ్యోమగామిగానే పరిగణించింది.
1 ని అంతరిక్షంలో ప్రతిక్షేపించడానికి, తిరిగి వెనక్కి తీసుకోవడానికీ రోబోటిక్ చేతిని ఆపరేట్ చేయడం రైడ్ పనిలో భాగం.
1 లేదా -2 ఆడియో లేయర్ ని సాధారణంగా ఎంపీ౩అని అంటారు.మూవింగ్ పిక్చర్ ఎక్స్‌పర్ట్స్ గ్రూప్ -1 లేదా మూవింగ్ పిక్చర్ ఎక్స్‌పర్ట్స్ గ్రూప్ -2 ఆడియో లేయర్ , దీనిని ఎమ్‌పి 3 అని పిలుస్తారు, 3 అనేది"ఫ్రీక్వెన్సీ డొమైన్" లో ఆప్టిమమ్ కోడింగ్, పెర్సెప్చువల్ ట్రాన్స్ ఫర్ కోడింగ్ యొక్క ప్రత్యక్ష మూలం . ఇది ఈ రోజు ఒక ప్రముఖ డిజిటల్ ఆడియో కోడింగ్, లాసీ కంప్రెషన్ ఫార్మాట్ , ఇది ఆడియో డేటా మొత్తాన్ని బాగా తగ్గించడానికి, మానవ వినికిడికి ప్రాముఖ్యత లేని పిసిఎమ్ ఆడియో డేటా యొక్క భాగాలను విస్మరించడం ద్వారా చిన్న ఫైళ్ళలో కుదించే ఉద్దేశ్యాన్ని సాధించడానికి రూపొందించబడింది. చాలా మంది వినియోగదారుల వినికిడి అనుభవం కోసం, అసలు కంప్రెస్డ్ ఆడియో కంటే 3 యొక్క ధ్వని నాణ్యత గణనీయంగా తక్కువగా లేదు. జర్మనీలోని ఎర్లాంజెన్‌లోని పరిశోధనా సంస్థ అయిన ఫ్రాన్‌హోఫర్ సొసైటీకి చెందిన ఇంజనీర్ల బృందం దీనిని 1991 లో కనుగొని ప్రమాణీకరించింది. 3 యొక్క ప్రజాదరణ సంగీత పరిశ్రమపై ప్రభావం చూపింది.
అసలు ధ్వని నుండి 3 ను ఉత్పత్తి చేయడానికి రెండుసార్లు కుదింపు ప్రక్రియలు జరుగుతాయి. ఇది మొదట లాసీ కంప్రెషన్‌ను చేస్తుంది , ఇది శ్రవణ క్షేత్రం వెలుపల శబ్దాలను తొలగిస్తుంది, సోర్స్ ఫైల్ నుండి మాస్కింగ్ దృగ్విషయం కారణంగా వినబడదు. నష్టం కుదింపుపై డేటాను కోల్పోతుంది, పరిమాణాన్ని తగ్గిస్తుంది. ఇది హఫ్మన్ అల్గోరిథం ఉపయోగించి లాస్‌లెస్ కంప్రెషన్‌ను చేస్తుంది , ఇది సోర్స్ ఫైల్ నుండి అవాంఛిత సౌండ్ డేటాను తొలగిస్తుంది . లాస్‌లెస్‌పై డేటా కోల్పోదు, కుదింపు మాత్రమే జరుగుతుంది.
లాస్సీ కంప్రెషన్ అల్గోరిథం ఉపయోగించి సృష్టించబడిన 3 ఫైల్స్ అసలు సౌండ్ ఫైల్ కంటే చిన్నవి, కానీ చాలా మంది ప్రజలు వినేటప్పుడు చాలా తేడాను గమనించరు. ఉదాహరణకు, 3 నిమిషాల నిడివి గల ఫైల్ 30 మెగాబైట్ల పరిమాణంలో ఉంటుంది, అదే ఫైల్ 3 ఫార్మాట్‌లో 3 మెగాబైట్ల పరిమాణంలో ఉంటుంది. పరిమాణంలో ఈ తగ్గింపు ఇంటర్నెట్ ద్వారా ఆడియో ఫైళ్ళను బదిలీ చేయడాన్ని సులభతరం చేసింది.
ఆడియో యొక్క ఏ భాగాన్ని విస్మరించవచ్చో తెలుసుకోవడానికి సైకోఅకౌస్టిక్‌తో సహా అనేక పద్ధతులు 3 లో ఉపయోగించబడతాయి . 3 ఆడియోను వేర్వేరు బిట్ రేట్లలో కంప్రెస్ చేయవచ్చు , ఇది డేటా పరిమాణం ధ్వని నాణ్యతను ఉంచడానికి ఒక ఆధారాన్ని అందిస్తుంది.
టైమ్ డొమైన్ సిగ్నల్‌లను ఫ్రీక్వెన్సీ డొమైన్ సిగ్నల్‌గా మార్చడానికి 3 ఫార్మాట్ హైబ్రిడ్ మార్పిడి విధానాన్ని ఉపయోగిస్తుంది:
ఆయన తల్లిదండ్రులిద్దరూ నిరక్షరాస్యులు. సొంత గ్రామంలో పాఠశాల లేనందువల్ల ప్రాథమిక విద్యను తన గ్రామానికి కిలోమీటరు దూరంలో వున్న వేలవేడు అనే గ్రామంలో పూర్తి చేశారు. ఆ రోజుల్లో శ్రీకాళహస్తి తాలూకాలో వొకేవొక్క ఉన్నత పాఠశాల వుండేది. శ్రీకాళహస్తికి నాలుగు కిలోమీటర్ల దూరంలో వున్న పూడి అనే గ్రామంలో తన అక్క గారిని యిచ్చినందువల్ల ఆమె యింటి నుండి శ్రీకాళహస్తికి వెళ్లి చదువుకోడానికి ఆయన అమ్మగారు ఏర్పాటు చేశారు. అలా ప్రతిరోజు 8 కిలోమీటర్లు రానూపోనూ నడిచి రాజాపానుగంటి బంగారమ్మ సీతారామయ్యనిగారి వున్నతోన్నత పాఠశాల లో పన్నెండవ తరగతి వరకు చదివారు. శ్రీకాళహస్తిలోనే శ్రీ విద్యా ప్రకాశానందస్వామి ప్రభుత్వ కళాశాలలో బి. ఎ. రెండవ తరగతిలో పాసయ్యారు. అప్పటివరకూ ఆ కళాశాలలో సెకెండు క్లాసులో బి.ఎ. పాసైన వారు లేరు. 1972 -1974 కాలంలో తిరుపతి లోని శ్రీ వేంకటేశ్వర విశ్వవిద్యాలయంలో ఆర్ధికశాస్త్రములో ఎమ్మే పాసయ్యారు.
ఎం. ఎ తరువాత 1974 నుండి 1976 వరకు ఒక రీసెర్చి ప్రాజెక్ట్ లో సహాయకుడిగా పనిచేశారు. 1977 లో గ్రూప్ - లో సెక్రెటేరియట్ లో జూనియర్ అసిస్టెంట్ గా, 1978 లో గ్రూప్ - లో సీనియర్ అసిస్టెంట్ గా సర్వీస్ కమీషను ఆఫీసులో పనిచేశారు. 1985 లోగ్రూప్ - లో డిప్యూటీ తహశీల్దారుగా కడప జిల్లాలో గా పనిచేశారు. 1987 లో గ్రూప్ - లో డిప్యూటీ కలెక్టర్ గా విజయం సాధించి కరీంనగరు జిల్లా పెద్దపల్లి, కడపజిల్లా రాజంపేటల్లో గా, అనంతపురంలో గా, మళ్ళీ కడప జిల్లాలో , గా, కడప, ప్రకాశం జిల్లాల్లో జాయింట్ కలెక్టర్ గా, కర్నూలు జిల్లా కలెక్టర్ గా, టిటిడి జాయింట్ యి.వో గా, ఇంటర్మీడియట్ బోర్డు కార్యదర్శిగా, ఎండోమెంట్ కమీషనర్ గా పనిచేశారు. 2012 వ సంవత్సరంలో సాంస్కృతికశాఖ కార్యదర్శిగా తిరుపతిలో ప్రపంచ తెలుగు మహాసభలు నిర్వహించారు.
గ్రామీణ ప్రాంతాల్లో నాటకాల ద్వారా ఉన్న తృప్తి సినిమా ద్వారా ఉండదని ఆయన నమ్మకం. దీంతో ఆయన గ్రామంలో నాటకాలువేయడం వైపు దృష్టి సారించారు. గ్రామంలోని అన్ని వర్గాల ప్రజలను ఒకటిచేసి నాటకాలు వేయించారు. సుమారు నలభైమంది నటులతో కూడిన శ్రీ కృష్ణరాయబారం నాటకాన్ని ఊళ్లో వేయంచారు. ఈ నాటకంలో ఆయన దుర్యోధనుని పాత్ర పోషించారు. ఈ పాత్ర అప్పట్లో రామారావుని పోలిఉండేదని ఊరివారంతా ఎంతో మెచ్చుకున్నారు. ఆయన నటనను గమనించి దాసరి నారాయణరావు గారు కూడా సినిమా అవకాశాలు తనను వెతుక్కుంటూ వచ్చినా నో చెప్పగలిగారు. శ్రీకాళహస్తిలో నాటక కళా పరిషత్ అభివృద్ధిలో తనవంతు కృషి చేశారు.
బీనాదేవి కధానిక ఆధారంగా డబ్బు ఏకపాత్ర, దుర్యోధన, కర్ణ, వీరాభిమన్యు, అల్లూరి సీతారామరాజు, బాలచంద్ర, అశ్వత్థామ మొదలైన సాంఘిక పౌరాణిక ఏక పాత్రలు ప్రదర్శించి అనేక బహుమతులందుకున్నారు. మహానటుడు జలకం రాధయ్య దర్శకత్వంలో గణేష్ పాత్రో గారి ఆగండి కొంచెం ఆలోచించండి, కొడుకుపుట్టాల యండమూరి వీరేంద్రనాథ్ మనుష్యులొస్తున్నారు జాగ్రత్త, చరిత్ర మొదలైన నాటికలు, డా. కొర్రపాటి గంగాధరరావు గారి యధాప్రజా తధారాజా కె.యస్.టి. శాయి సంఘం చెక్కిన శిల్పాలు రామారావు దేవాలయాల్లో బూతుబొమ్మలు మొదలైన నాటకాలు ప్రదర్శించి ఉత్తమ నటుడు, విలన్, హాస్యనటుడు బహుమతులందుకున్నారు.
1969వ సంవత్సరం అక్టోబర్ నెలలో శ్రీకాళహస్తి నాటక బ్రహ్మ శ్రీ గుర్రప్ప పిళ్లె శిక్షణలో మొట్టమొదటిసారిగా దుర్యోధన ఏకపాత్రాభినయంతో నాటకరంగ ప్రవేశం చేశారు. 1970 లో కాలేజీ నాటిక పోటీలలో ఆదివిష్ణు గారి రాతి మనిషి లో రెడ్డి పాత్రకు ఉత్తమ నటుడు, 1971 లో ఎంతెంత దూరం లో పాత్రకు ఉత్తమ ద్వితీయనటుడు, 1972 లో చింతపల్లి హనుమంతరావు గారి సుడిగుండం లో పాత్రకు ఉత్తమనటుడు, 1972 లోనే అంతర్ కళాశాలల నాటికల పోటీలలో చూడు చూడు నీడలు నాటికకు ఉత్తమ ప్రదర్శన , ఉత్తమ నటుడు బహుమతులందుకున్నారు.
చిన్నప్పటి నుండి ఆటలమీద అమితమైన ఆసక్తి చూపించేవారు. గోలీలు, బొంగరాలు, కోడు బిళ్ళ, చెడుగుడు లాంటి గ్రామీణ క్రీడల్లోనే గాక బాల్ బ్యాడ్మింటన్, క్రికెట్ లాంటి వాటిల్లోనూ ప్రావీణ్యం సంపాదించారు. పాఠశాల తరపున ఇతర ప్రాంతాలకు వెళ్ళి పోటీల్లో కూడా పాల్గొన్నారు. 1978వ సంవత్సరంలో ఆంధ్రప్రదేశ్ ప్రభుత్వం తరపున బొంబాయిలో జరిగిన అఖిల భారత సివిల్ సర్వీస్ క్రీడా పోటీల్లో పాల్గొన్నారు.
నటీమణులు డబ్బింగ్ జానకి, ఇందిర, తెలంగాణ శకుంతల బృందంతో కలిసి నటించారు. హైదరాబాదులో పనిచేసేటప్పుడు శ్రీ యర్రంనేని చంద్రమౌళి సిద్ధప్ప నాయుడు, గండవరపు సుబ్బరామిరెడ్డి, రమణారెడ్డి యువకళావాహిని నాగేశ్వరరావు మొదలైన వారితో కలిసి స్టేజి, రేడియో నాటిక నాటకాలు ప్రదర్శించారు. కరీంనగర్, అనంతపురం, కడప, ప్రకాశం జిల్లాల్లో రెవిన్యూ డిపార్ట్ మెంట్ వారితో నాటకాలాడించారు.
బలరామయ్యకు పచ్చదనంపై ఎక్కువ ఆసక్తి ఉండేది. తాను ఎక్కడ పనిచేసినా అక్కడ పచ్చగా ఉండాలని కోరుకునేవారు. దీంతో ఆయన ఎక్కువగా చెట్లు నాటడంపై దృష్టి సారించేవారు. ఆయన ప్రేరణతోనే గ్రామంలోని వారంతా కలిసి స్పందన అనే సంస్థను 2005లో స్థాపించారు. దీనికి బలరామయ్య గౌరవాధ్యక్షులు. యువకులంతా కలిసి ఊళ్లో ఆయన ప్రోద్బలంతో 1991లోనే 2000 మొక్కలను నాటారు.
పెరుగుతున్న అభివృద్ధి నేపథ్యంలో గ్రామాల్లో పలు ఆటలు, వంటలు వంటివి కనుమరుగైపోతున్నాయని, వాటిని సజీవంగా ఉండేలా చేయాలని ఆయన ఎంతగానో తహతహలాడేవారు. గ్రామంలో ఉన్న వారందరిని పోగుచేసి ఆటలు ఆడించేవారు. జిల్లా స్థాయిలో కూడా ఆటల పోటీలను నిర్వహించేవారు.
డిగ్రీ చదివేప్పుడు కాలేజీ లో చేరి అందులో తన ప్రతిభను కనబరిచారు. మూడుసార్లు సాంవత్సరిక శిక్షణా శిబిరాల్లో పాల్గొనడమే గాక తిరుపతి గ్రూపు స్థాయిలో ఉత్తమ కేడెట్ గా బహుమతినందుకున్నారు. భోపాల్లో 45 రోజులపాటు మిలిటరీ శిక్షణ తీసుకున్నారు.
ఆయన అటు గ్రామాల్లో నాటకాలు వేయడంతోబాటు, దుర్యోధనుడి ఏకపాత్రభినయం ప్రధానాంశంగా తీసుకొని సుయోధన సార్వభౌమ, అశ్వత్థామ, డబ్బు డబ్బు వంటి ఏకపాత్రాభినయాలు రచించారు.
బలరామయ్య 1953, జూన్ 1న చంద్రయ్య, ఆదిలక్ష్మమ్మ దంపతులకు చిత్తూరు జిల్లా శ్రీకాళహస్తి సమీపంలోని మాదమాల అనే పల్లెలో జన్మించారు .
గుమ్మళ్ళ బలరామయ్య విశ్రాంత ఐఏఎస్ అధికారి, రంగస్థల నటుడు, దర్శకుడు. టీటీడీ జే. ఈ. ఓ, దేవాదాయ శాఖ కమిషనర్‌గా పనిచేశారు.
జల్సా తర్వాత త్రివిక్రమ్ శ్రీనివాస్, పవన్ కళ్యాణ్ కలిసి పనిచేస్తున్న ఈ సినిమాలో సమంత కథానాయికగా ఎన్నుకోబడింది. ఈ సినిమాకి పవన్ కళ్యాణ్ ని కథానాయకుడిగా ఎన్నుకోవడానికి కారణాన్ని వివరిస్తూ త్రివిక్రమ్ ఈ సినిమాలోని సందేశం ఒక ప్రముఖ నటుడు హీరోగా నటించినప్పుడే ఎక్కువ మందికి చేరుకునే అవకాశం ఉందని తెలిపాడు. అనతికాలంలో తమిళ నటి ప్రణీతను ఈ సినిమాలో రెండో కథానాయికగా ఎన్నుకున్నరు దర్శకనిర్మాతలు. ఈ సినిమాలో ప్రముఖ హిందీ నటుడు బొమన్ ఇరాని నటిస్తున్నారని, దీని ద్వారా ఆయన తెలుగు చిత్రసీమకు పరిచయమౌతున్నారనీ తెలియజేయబడింది. ఈ సినిమాలో సమంత తల్లిగా అలనాటి తార నదియా నటిస్తున్నారని జనాలకు తెలియజేయబడింది. ప్రముఖ హాస్యనటుడు బ్రహ్మానందం ఈ సినిమాలో ఒక ముఖ్యమైన పాత్ర పోషించారనీ, పవన్ కళ్యాణ్ ఇందులో ఒక ట్యాక్సీ డ్రైవర్ పాత్రను పోషించబోతున్నారని వెల్లడించబడ్డాయి. ఐతే సినిమాలో పవన్ కళ్యాణ్ వేలకోట్ల ఆస్తివున్న వ్యాపారవేత్త అయివుండీ మేనత్తను ఇంటికి తీసుకువెళ్ళేందుకు వాళ్ళ ఇంటిలో డ్రైవర్ గా పనిచేసే పాత్ర పోషించారు.
రోహిత్ పెళ్ళి వచ్చే రాత్రి జరుగుతుందని తెలిసి ప్రమీల ప్రేమను గెలిపించడానికి గౌతం, పద్దులిద్దరూ జీపులో బయలుదేరతారు. వీళ్ళిద్దరిపై సందేహం వ్యక్తం చేస్తున్న శశి అనుకోకుండా ఇంటి బాల్కనీ నుంచి జారి జీపు రాడ్డుకి తల తగిలి గతం మరిచి స్పృహ తప్పి వెనక సీటులో పడుంటుంది. మరుసటి ఉదయం శశికి స్పృహ వచ్చాక గౌతం తన బావని, పద్దు ఒక డాక్టరని, గౌతం శశి ప్రేమకై కోట్ల ఆస్తి వదులుకొచ్చాడని చెప్తారు. ఇది నమ్మి శశి గౌతంతో పీకల్లోతు ప్రేమలో పడుతుంది. ఆ రాత్రి పెళ్ళికి వెళ్ళి రోహిత్ గది నుంచి అతనిని తీసుకుని గౌతం, పద్దు, శశిలు జీపులో పారిపోతుండగా పెళ్ళికూతురు తండ్రి సిద్ధప్ప తన మనుషులతో వారిని వెంబడిస్తుంటాడు. ఇంతలో శశికి గతం గుర్తుకు రావడం, గౌతం వాళ్ళతో పోరాడి రోహిత్, పద్దు, శశిలతో కలిసి హైదరాబాదు వెళ్ళిపోవడం జరిగిపోతాయి.
ఐతే నష్టపరిహారంగా సిద్ధప్ప సునంద ఇంటికి వచ్చి పరిష్కారం అడిగితే సునంద శశిని మీ ఇంటి కోడలిని చేస్తానని మాటిస్తుంది. తన సొంత కూతురిలా చూసుకుంటానని సిద్ధప్ప చెప్పి వెళ్ళిపోతాడు. సిద్ధప్పతో గొడవలు రాకూడదని శేఖర్ గౌతమ్ని పనిలోనుంచి తీసేస్తాడు. అప్పటికే సునందకి గౌతం ఉరఫ్ సిద్ధు తన మేనల్లుడని తెలుసు. ఈ రకంగా గౌతమ్ని ఇంట్లోనుంచి వెళ్ళగొట్టి తాననుకున్నది సాధించుకుంది సునంద. చేసేది లేక గౌతం వెళ్ళిపోతాడు. ఐతే పద్దు ద్వారా పెళ్ళి పనులు సమీక్షించడానికి సిద్ధప్ప తన అన్న కొడుకు భాస్కర్ ని పంపిస్తున్నాడని తెలుసుకుని భాస్కర్ ఇండియాకి రాగానే తన దగ్గర సహాయకుడిగా చేరుతాడు గౌతం ఉరఫ్ సిద్ధు.
సునంద పెళ్ళి ఆగిపోతుందని చెప్పి గౌతమ్ని ఇంట్లోనుంచి పొమ్మంటుంది. అప్పుడు గౌతం, శశి లేచిపోయి చెన్నైకి పారిపోవాలనుకుంటారు. పెళ్ళి జరిగే ఉదయం శశి పద్దు సాయంతో ఇంట్లోనుంచి పారిపోతుంది. రైల్వే స్టేషనుకి సిద్ధప్ప మనుషులు వచ్చినా వాళ్ళందరికీ గౌతం దేహశుద్ధి చేసి పంపిస్తాడు. ఇంతలో సునంద, శేఖర్ మరియూ మిగిలిన వాళ్ళందరూ రైల్వే స్టేషనుకి వస్తున్నారని తెలిసి గౌతం డబ్బు, భయం ఉపయోగించి స్టేషను ఖాళీ చేయించమని తన అనుచరులని ఆడేశిస్తాడు. అప్పుడు శశి గౌతం నిజస్వరూపాన్ని తెలుసుకుంటుంది. శేఖర్ గౌతమ్ని చంపుతానన్నప్పుడు గౌతం తన నిజస్వరూపాన్ని బయటపెట్టి ఒక భయంకరమైన నిజాన్ని చెప్తాడు.
అప్పటికే శశి తనని తొలి చూపులోనే ప్రేమించిందని కాకపోతే డ్రైవరుతో పెళ్ళంటే తన పిల్లల భవిష్యత్తేంటని ఆలోచిస్తోందని గౌతం తెలుసుకుంటాడు. సునంద ఇంటికి భాస్కర్ సహాయకుడిగా చేరాక శశిని తనెవరో చెప్పకుండా తన దారిలోకి తెచ్చుకుంటాడు. భాస్కర్ విషయానికొస్తే భాస్కర్ శేఖర్ దగ్గర ఒకప్పుడు అసిస్టెంట్ లాయరుగా పనిచేసేవాడు. శేఖర్ ఇంటిలోంచి 2 లక్షలు తీసుకుని ఉగాండా దేశానికి పారిపోయి అక్కడ కొన్ని ఎకరాల భూమి కొంటాడు. అవి వజ్రాల గనులవ్వడంతో రాత్రికి రాత్రే కోటీశ్వరుడైపోతాడు. ఆడవాళ్ళ పిచ్చి ఉన్న భాస్కర్ శశిని చూసి మోహిస్తాడు. ఐతే తన ప్రతి ప్రయత్నాన్నీ గౌతం నాశనం చేస్తుంటాడు.
సునంద, శేఖర్ ఇద్దరినీ ఇంట్లోనుంచి గెంటేసాక రఘు శేఖర్ చేతిని గన్నుతో కాలుస్తాడు. తన ఆవేశపూరిత చర్యకి పశ్చాత్తాపంతో ఆత్మహత్య చేసుకోవాలనుకుంటాడు కానీ ఆ సమయంలో అనుకోకుండా ఆ గన్నులోని బుల్లెట్ గౌతం తల్లిని తాకడంతో తను చనిపోతుంది. నీ భర్తను గాయపరిచినందుకు నువ్వు వెళ్ళిపోతే తన తల్లిని చంపీన తాతను తానేం చెయ్యాలని గౌతం నిలదీస్తాడు. ప్రతీ సమస్యకి ప్రేమ, ద్వేషపూరిత దారులుంటాయని, నేను ప్రేమను ఎంచుకుంటే నువ్వు ద్వేషాన్ని ఎంచుకుని రఘు, తన మరియూ తన తండ్రి జీవితాలను నాశనం చేసావంటూ గౌతం సునందను నిందిస్తాడు. సునంద, శేఖర్ తమ తప్పును తెలుసుకుని గౌతంతో కలిసిపోతారు.
అనుకున్నదే ఆలస్యంగా గౌతం తన అనుచరులతో కలిసి ఇండియాకి వెళ్తాడు. హైదరాబాదు విమానాశ్రయం దగ్గర శేఖర్ గుండెపోటుకి గురైతే గౌతం అతనిని కాపాడి హాస్పిటల్లో చేరుస్తాడు. అందుకు కృతజ్ఞతగా శేఖర్ గౌతమ్ని తన డ్రైవరుగా నియమిస్తాడు. సిద్ధు అనే పేరుతో ఆ ఇంటికి వెళ్ళిన గౌతం సునంద ఇద్దరి కూతుళ్ళు ప్రమీల , శశి ల గురించి తెలుసుకుంటాడు. ప్రమీలను ప్రేమలో పడేయాలనుకుంటే ప్రమీల ఇంతకు ముందే తను రోహిత్ అనే అబ్బాయిని ప్రేమించానని చెప్తుంది. శశి అప్పటికే గౌతం మరియూ శేఖర్ ఆరోగ్యం చూసుకోడానికి వచ్చిన పద్దు అనే కాంపౌండరుకి శత్రువుగా మారుతుంది.
2012 నవంబరు 23న ఈ సినిమా యొక్క పూజా కార్యక్రమాలు హైదరాబాదు లోని ఫిలిం నగర్ దేవాలయంలో నిర్వహించబడ్డాయి. ఆపై చిత్రీకరణ తమిళనాడులోని పొల్లాచి వద్ద 2013 ఫిబ్రవరి 10 నుంచి మొదలయ్యింది. పొల్లాచిలో చిత్రీకరణ జరుపుకున్నాక ఈ సినిమా షూటింగ్ హైదరాబాదు లోని రామోజీ ఫిలిం సిటీలో ఏర్పాటు చేసిన ఒక భారీ ఇంటి సెట్టులో కొనసాగింది. ఈ సెట్టుని ఆర్ట్ డైరెక్టర్ రవీందర్ 3 కోట్ల రూపాయలు ఖర్చుపెట్టి తయారు చేయించారు. 2013 మే 25 నుంచి ఒక నెలపాటు యూరోప్ దేశంలో కొన్ని ముఖ్యమైన సన్నివేశాల చిత్రీకరణ ఒక నెల వ్యవధిలో జరుపబడతాయని వెల్లడించారు.
ఇంతలో శశిని భాస్కర్ కిడ్నాప్ చేయిస్తాడు. ఆ దుండగులకు ఈ కథంతా చెప్పాక గౌతం పద్దుతో కలిసి వచ్చి శశిని తీసుకుపోతాడు. ఉగాండా ప్రభుత్వం గనులను తమ ఆధీనంలోకి తీసుకోవడంతో భాస్కర్ చేతిలో 2 లక్షలు మాత్రమే ఉంటాయి. శశి ప్రేమను గెలుచుకున్న గౌతమ్ని రఘు, తన తండ్రి మరియూ సునంద తమ కంపెనీ మీటింగులో గౌతమ్ని కంపెనీ అధిపతిని చేస్తారు. రఘునందన్ ఇంటినిండా చుట్టాలు, గౌతం అనుచరులు, పద్దు, భాస్కర్ తదితరుల సమక్షంలో విందు జరుగుతుంటుంది. ఆ సమయంలో గౌతం తన పక్కనే ఉన్న తన తాత రఘు చేతిని తన చేతిలోకి ఆప్యాయంగా తీసుకునే సన్నివేశంతో సినిమా ముగుస్తుంది.
రఘునందన్ ఇటలీలో ఒక పెద్ద వ్యాపారవేత్త. లక్ష కోట్ల పైచిలుకు ఆస్తి ఉన్నా తన కూతురు సునంద తనతో ఉండకపోవటం రఘునందన్ మనసుని కలచివేస్తుంటుంది. సునంద రఘు ఇష్టానికి వ్యతిరేకంగా రాజశేఖర్ అనే ప్లీడరుని పెళ్ళి చేసుకుంటుంది. అందుకు ప్రతీకారచర్యగా రఘు వారిద్దరినీ ఇంటినుంచి వెళ్ళగొడతాడు. రఘు మనవడు గౌతం నందా ఇదంతా గమనించి రఘు రాబోయే పుట్టినరోజు సునంద, శేఖర్ మరియూ వాళ్ళ కుటుంబ సభ్యులతో కలిసి జరుపుకుంటావని మాటిస్తాడు.
శ్రీ వెంక‌టేశ్వ‌ర సినీ చిత్ర ఎల్ఎల్‌పి పతాకంపై త్రివిక్రమ్ శ్రీనివాస్ దర్శకత్వంలో బివిఎస్ఎన్ ప్రసాద్ నిర్మించగా 2013లో విడుదలైన చిత్రం అత్తారింటికి దారేది. పవన్ కళ్యాణ్, సమంత జంటగా నటించిన ఈ సినిమాలో బొమన్ ఇరానీ, నదియా, ప్రణీత, బ్రహ్మానందం ముఖ్య పాత్రలు పోషించారు. దేవి శ్రీ ప్రసాద్ సంగీతాన్ని అందించాడు.
వృద్ధుడైన ఓ వ్యాపారవేత్త చనిపోబోయే ముందు తన నుంచి దూరంగా వెళ్ళిపోయిన కుమార్తెను చూడాలని తాపత్రయపడుతుంటాడు. అతని మనవడు వెళ్ళి తన మేనత్తకు నచ్చజెప్పి ఎలా తీసుకువచ్చాడనేది ఈ చిత్ర కథాంశం.
అక్టోబర్ 1996 లో నెట్‌వర్క్ ప్రారంభించినప్పుడు పెమ్మరాజు అసలు ఫాక్స్ న్యూస్ ఛానల్ బృందంలో ఒక భాగం. ఆమె నెట్‌వర్క్‌లో అనేక విభిన్న వార్తా ప్రదర్శనలను నిర్వహించింది. అనేక ప్రత్యేక వార్తా కార్యక్రమాలను నిర్వహించింది. ఆమె దలైలామా నుండి వ్యోమగామి బజ్ ఆల్డ్రిన్, జోయెల్ ఒస్టీన్, కార్లీ సైమన్, డోనాల్డ్ ట్రంప్, హూపి గోల్డ్‌బెర్గ్, సారా పాలిన్లతో పాటు డి.సి నుండి వచ్చిన సెనేటర్లు, కాంగ్రెస్ నాయకులకు ఇంటర్వ్యూ చేసింది. ఆమెకు 1996, 1997 లలో బోస్టన్ మ్యాగజైన్ "బోస్టన్" ఉత్తమ యాంకర్ " పురస్కారాన్నిచ్చింది. పెమ్మరాజు తన రిపోర్టింగ్, ఇన్వెస్టిగేటివ్ జర్నలిజం కోసం అనేక ఎమ్మీ అవార్డులను అందుకుంది.
పెమ్మరాజు భారతదేశంలోని ఆంధ్రప్రదేశ్ రాష్ట్రంలోని తూర్పుగోదావరి జిల్లాకు చెందిన రాజమండ్రి లో జన్మించింది. యునైటెడ్ స్టేట్స్ లోని టెక్సాస్ లోని శాన్ ఆంటోనియోలో పెరిగింది. ఆమె టెక్సాస్‌లోని ట్రినిటీ విశ్వవిద్యాలయం నుండి రాజకీయ శాస్త్రంలో బ్యాచిలర్ ఆఫ్ ఆర్ట్స్ పట్టా పొందింది.పెమ్మరాజు ప్రారంభ టెలివిజన్ కెరీర్ ఆమె సొంత రాష్ట్రం టెక్సాస్‌లో -, శాన్ ఆంటోనియో ఎక్స్‌ప్రెస్-న్యూస్ వార్తాపత్రికలో ప్రారంభమైంది. ఈ పత్రికలో ఆమె రిపోర్టర్, నిర్మాతగా పనిచేసేది. ట్రినిటీ విశ్వవిద్యాలయంలో కళాశాలలో పూర్తి సమయం విద్యాభ్యసన చేస్తూ తన స్వంత రాష్ట్రమైన టెక్సాస్ లో ఏంకర్ గా పనిచేసేది.
ఆమె తన కళాశాల వార్తాపత్రికకు సంపాదకురాలిగా కూడా పనిచేసింది. ఆమె తరువాత డల్లాస్‌లోని కెటివిటి -11 కు న్యూస్ యాంకర్, కరస్పాండెంట్‌గా, ఆపై బాల్టిమోర్‌లోని డబ్ల్యుఎంఎఆర్-టివికి వెళ్లి అక్కడ ఎమ్మీ పురస్కారాన్ని గెలుచుకుంది. ఆమె బాల్టిమోర్ నుండి బోస్టన్‌లోని , - లకు వెళ్ళి, అక్కడ కరస్పాండెంట్, ఈవినింగ్ మ్యాగజైన్‌కు నిర్మాతగా వ్యవహరించింది.
ఉమాదేవి పెమ్మరాజు భారతీయ సంతతికి చెందిన అమెరికన్ ఏంకర్, ఫాక్స్ న్యూస్ ఛానెల్ కేబిల్ నెట్‌వర్క్ హోస్టుగా పనిచేస్తున్నారు. ఈమె ప్రస్తుతం వాషింగ్టన్ డి.సి. నుండి ప్రసారాలను ఇస్తున్నది.
మాణిక్ రావు రెండవసారి 1972లో తాండూర్ అసెంబ్లీ నియోజకవర్గం నుంచి ఏకగ్రీవంగా ఎన్నికైనాడు. జలగం వెంగళరావు ప్రభుత్వంలో ఆంధ్రప్రదేశ్ వాణిజ్య, సమాచారశాఖల మంత్రిగా బాధ్యతలను నిర్వహించాడు. 1978లో మూడవసారి కూడా ఇదే నియోజకవర్గం నుంచి ఎన్నికైనాడు. మర్రిచెన్నారెడ్డి మంత్రివర్గంలో రహదారులు, భవనాల శాఖను, వాణిజ్యశాఖను సమర్థవంతంగా నడిపాడు. 1983లో తెలుగుదేశం పార్టీ ప్రభంజనాన్ని తట్టుకొని కూడా కాంగ్రెస్ పార్టీ తరఫున విజయం సాధించి వరుసగా 4వ పర్యాయం గెలుపొందాడు. ఆ తర్వాత తమ్ముడు ఎం.చంద్రశేఖర్‌కు అవకాశం ఇచ్చి ఇతను తాత్కాలికంగా తప్పుకున్నాడు. 1994లో స్వతంత్ర అభ్యర్థిగా, 1996లో కాంగ్రెస్ అభ్యర్థిగా శాసనసభ ఎన్నికలలో పాల్గొని పరాజయం పాలయ్యాడు. మరో సోదరుడు ఎం.నారాయణరావు కూడా 2004లో ఇదే నియోజకవర్గం నుంచి కాంగ్రెస్ పార్టీ తరఫున గెలుపొందినాడు. తాండూరు నియోజకవర్గంలో ఒకే కుటుంబం నుంచి ముగ్గురు సోదరులు ఎమ్మెల్యేలుగా పనిచేసి రికార్డు సృష్టించారు. 2009లో మాణిక్ రావు కుమారుడు ఎం.రమేష్ కాంగ్రెస్ తరఫున పోటీచేసి ఓటమి చెందినాడు. విధానమండలి పునర్వ్యవస్థీకరణ అనంతరం రెండేళ్ళు మాణిక్ రావు విధానమండలి సభ్యుడిగా కొనసాగాడు.